ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 50/2543เรื่อง หลักเกณฑ์และวิธีการในการคํานวณและรายงานการดํารงความเพียงพอของเงินกองทุนหมุนเวียนหลักประกันหรือสินทรัพย์สภาพคล่องส่วนเกินของบริษัทจัดการ อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ข้อ 4 และข้อ 6(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 41/2543 เรื่อง การกําหนดความเพียงพอของเงินกองทุนหมุนเวียน หลักเกณฑ์ เงื่อนไข และวิธีการในการดํารงความเพียงพอของเงินกองทุนหมุนเวียน หลักประกันหรือสินทรัพย์สภาพคล่องส่วนเกินของบริษัทจัดการ และข้อกําหนดของบริษัทจัดการ ลงวันที่ 18 กันยายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "เงินกองทุนหมุนเวียน" หมายความว่า ผลรวมสินทรัพย์สภาพคล่องตาม (ก) (ข) (ค)และ (ง) ที่มีอายุคงเหลือไม่เกินเก้าสิบวัน "สินทรัพย์สภาพคล่อง" หมายความว่า สินทรัพย์ดังต่อไปนี้ (ก) เงินสดและเงินฝากธนาคาร (ข) บัตรเงินฝากหรือตั๋วสัญญาใช้เงินที่ออกโดยธนาคารพาณิชย์ ธนาคารที่มีกฎหมายเฉพาะจัดตั้งขึ้น บรรษัทเงินทุนอุตสาหกรรมแห่งประเทศไทย บริษัทเงินทุนหรือบริษัทเครดิตฟองซิเอร์ (ค) ตั๋วเงินคลัง พันธบัตรรัฐบาล พันธบัตรรัฐวิสาหกิจ พันธบัตรธนาคารแห่งประเทศไทยและพันธบัตรกองทุนเพื่อการฟื้นฟูและพัฒนาระบบสถาบันการเงิน และ (ง) สินทรัพย์สภาพคล่องอื่นใดตามที่สํานักงานประกาศกําหนด ทั้งนี้ สินทรัพย์สภาพคล่องตาม (ก) (ข) (ค) และ (ง) ต้องเป็นสินทรัพย์ที่ปราศจากภาระผูกพัน "หลักประกัน" หมายความว่า หลักประกันเพื่อชดเชยความเสียหายของลูกค้าที่อาจเกิดขึ้นโดยลูกค้าได้มีการฟ้องร้อง ทั้งนี้ ต้องมิใช่ความเสียหายอันเกิดขึ้นจากการจัดการลงทุนตามปกติ อันได้แก่ (ก) กรมธรรม์ประกันภัยของบริษัทประกันภัย (ข) หนังสือค้ําประกันของธนาคารพาณิชย์ บริษัทเงินทุน หรือสถาบันการเงินที่มีกฎหมายจัดตั้งขึ้นโดยเฉพาะ (ค) หลักประกันอื่นใดตามที่สํานักงานประกาศกําหนด "สินทรัพย์สภาพคล่องส่วนเกิน" หมายความว่า ผลรวมของสินทรัพย์สภาพคล่องหักด้วยประมาณการรายจ่ายในการประกอบธุรกิจของบริษัทจัดการในระยะเวลาสามเดือนล่วงหน้า "บริษัทจัดการ" หมายความว่า บริษัทจํากัดหรือบริษัทมหาชนจํากัดที่จัดตั้งขึ้นใหม่ตามข้อ 2(6) แห่งกฎกระทรวง ฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 และได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ให้บริษัทจัดการคํานวณความเพียงพอของเงินกองทุนหมุนเวียน และหลักประกันหรือสินทรัพย์สภาพคล่องส่วนเกินตามแบบ 97 -1 และตามคําอธิบายประกอบแบบดังกล่าว ที่กําหนดท้ายประกาศนี้ข้อ ๓ เมื่อบริษัทจัดการคํานวณความเพียงพอของเงินกองทุนหมุนเวียน และหลักประกันหรือสินทรัพย์สภาพคล่องส่วนเกินตามข้อ 2 แล้ว ให้บริษัทจัดการดําเนินการดังต่อไปนี้ (1) จัดทํารายงานการคํานวณความเพียงพอของเงินกองทุนหมุนเวียน และหลักประกันหรือสินทรัพย์สภาพคล่องส่วนเกินของทุกวันทําการให้เสร็จสิ้นภายในวันทําการถัดไป โดยรายงานทุกฉบับต้องมีการลงลายมือชื่อรับรองความถูกต้องโดยบุคคลผู้มีอํานาจลงนามของบริษัทจัดการนั้น (2) ยื่นรายงานการคํานวณความเพียงพอของเงินกองทุนหมุนเวียน และหลักประกันหรือสินทรัพย์สภาพคล่องส่วนเกินของวันทําการสุดท้ายของเดือน จํานวนหนึ่งชุดต่อสํานักงานภายในวันที่เจ็ดของเดือนถัดไป (3) เก็บรักษารายงานการคํานวณความเพียงพอของเงินกองทุนหมุนเวียน และหลักประกันหรือสินทรัพย์สภาพคล่องส่วนเกินตาม (1) พร้อมเอกสารหลักฐานที่ใช้ในการจัดทํารายงานดังกล่าว เป็นระยะเวลาไม่น้อยกว่าหนึ่งปีนับตั้งแต่วันถัดจากวันจัดทํารายงาน เพื่อให้สํานักงานสามารถตรวจสอบได้ หรือเพื่อจัดส่งให้สํานักงานเมื่อได้รับการร้องขอข้อ ๔ เมื่อปรากฏว่าอัตราส่วนดังต่อไปนี้มีค่าน้อยกว่าร้อยละสิบ ณ สิ้นวันทําการใด ให้บริษัทจัดการยื่นรายงานการคํานวณความเพียงพอของเงินกองทุนหมุนเวียน และหลักประกันหรือสินทรัพย์สภาพคล่องส่วนเกินต่อสํานักงานภายในวันทําการถัดจากวันที่จัดทํารายงานดังกล่าวจนกว่าบริษัทจัดการจะสามารถดํารงอัตราส่วนดังกล่าวได้ไม่น้อยกว่าร้อยละสิบเป็นระยะเวลาสองวันทําการติดต่อกัน (1) อัตราส่วนเงินกองทุนหมุนเวียนคงเหลือหลังการหักประมาณการรายจ่ายในการประกอบธุรกิจของบริษัทจัดการในระยะเวลาสามเดือนล่วงหน้า ต่อเงินกองทุนหมุนเวียน หรือ (2) อัตราส่วนเงินกองทุนหมุนเวียนคงเหลือหลังการหักประมาณการรายจ่ายดังกล่าว และการคํานวณความเพียงพอของหลักประกันหรือสินทรัพย์สภาพคล่องส่วนเกินตามข้อ 2ต่อเงินกองทุนหมุนเวียนข้อ ๕ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 11 ตุลาคม พ.ศ. 2543 (นายประสงค์ วินัยแพทย์) รองเลขาธิการ รักษาการแทนเลขาธิการ สํานักงานคณะกรรมการกํากับหลักทรัพย์และตลาดหลักทรัพย์